recursal/SuperWikiNEXT-32B huggingface dataset:
**Martti Johannes Väänänen** (s. 18. joulukuuta 1948 Kiiminki) on suomalainen rakennusmestari, yrittäjä ja eläköitynyt yritysjohtaja, joka on saanut teollisuusneuvoksen arvonimen.

Kiimingissä syntyneen Väänäsen puoliso vuodesta 1979 on Kirsti Katariina Toiviainen. Väänänen valmistui merkantiksi Oulun kauppaoppilaitoksesta 1971 ja rakennusmestariksi Rovaniemen teknillisestä oppilaitoksesta 1975. Hän oli Pohjanmaan Sora Oy:n palveluksessa Oulussa ja harjoittelija teollisuusneuvos Ville Rajakaltion perustamassa Rajaville Oy:ssä. Ky Rovaniemen Sementtirakennuksen, vuodesta 1977 Rovaniemen Sementtirakennus Oy, osakas ja myyntipäällikkö Väänänen oli 1972–1983 ja sitten Ruskon Betoni Ky:n, vuodesta 1992 Ruskon Betoni Oy, perustajaosakas, toimitusjohtaja vuoteen 2021 ja hallituksen puheenjohtaja. Hän on toiminut myös KiBe Oy:n, Napapiirin Betoni Oy:n ja JA-KO Betoni Oy:n johtotehtävissä. Teollisuusneuvoksen arvonimen Väänänen sai 2008.

Lähteet
-------

1. 1 2  Turunen, Harri: Teollisuusneuvos Martti Väänänen (1948–). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 3.2.2024.
2. ↑  Viikon henkilö. "Yrittämisen isänmaallisuus on kadotettu".  *Kauppalehti*, 4.3.2019, nro 43, s. 10. Kansalliskirjasto. Viitattu 3.2.2024.  (ei-vapaa)
3. ↑  Oululaisten betonimiesten taakka keveni.  *Kaleva*, 14.9.2021, nro 249, s. 14. Kansalliskirjasto. Viitattu 3.2.2024.  (ei-vapaa)
**Turun Yrittäjät** ry on Turun kaupungissa toimivien yrittäjien ja yksityisessä omistuksessa olevien yritysten yrittäjä- ja elinkeinopoliittinen etujärjestö. Se kuuluu Suomen Yrittäjät -keskusjärjestöön ja on yksi Varsinais-Suomen Yrittäjien 35 paikallisyhdistyksestä. Paikallisyhdistyksen toimisto sijaitsee Turussa linja-autoaseman vieressä Brahenkadulla. Yhdistyksellä on 2700 jäsentä.

Historia
--------

Turun Yrittäjät ry:n historia ulottuu aina vuoteen 1936, jolloin perustettiin Turun Yksityisyrittäjäin yhdistys. Yhdistyksen nimi on sittemmin muuttunut moneen otteeseen ja myös yhdistymisiä on tapahtunut. Lopullisen muotonsa Turun Yrittäjät ry sai vuonna 1997, kun Turun Yrittäjät ja Turun Käsi- ja Pienteollisuusyhdistys yhdistyivät. Tämän yhdistymisen taustalla oli valtakunnallisesti tapahtunut yrittäjäjärjestöjen yhdistyminen, mikä oli seurausta Suomen Yrittäjien Keskusliiton ja Pienteollisuuden Keskusliiton yhdistymisestä vuonna 1995.

Turun Yrittäjät ry:n käytännön toiminta muodostuu jäsenyrityksille suunnatuista palveluista. Yhdistys pyrkii vaikuttamaan yhteiskunnassa yrittäjien asioihin, tiedottaa yrittäjyyteen liittyvistä asioista ja järjestää jäsenilleen ohjelmaa ja yrittäjäkoulutusta.

Yhdistyksellä on lisäksi säätiö, Turun Yrittäjien säätiö, jonka tarkoituksena on edesauttaa turkulaista yrittäjyyttä ja toiminnallisesti tukea yrittäjiä ja yksityisessä omistuksessa olevia yrityksiä, sekä muutoinkin parantaa pienten ja keskisuurten yksityisessä omistuksessa olevien yritysten ja yrittäjien toimintaedellytyksiä.

Lähteet
-------

* Turun Yrittäjät & Raitis, Paula: *Turun Yrittäjät 140 vuotta vauhdissa 1868-2008*. Naantali: Offset House, 2008.
* Oili Kouru: MATKALLA MAAILMALLE - Turun Yrittäjät ry:n jäsenyritysten kansainvälistyminen *2009*. Viitattu 16.11.2011.

### Viitteet

1. ↑  Turun Yrittäjät & Raitis 2008, s. 5-7
2. ↑  Turun Yrittäjät & Raitis 2008, s. 2

Aiheesta muualla
----------------

* Turun Yrittäjät ry:n kotisivu (Arkistoitu – Internet Archive)
* Turun Yrittäjien säätiön kotisivu
**Johann Martin von Wagner** (1777–1858) oli saksalainen kuvanveistäjä. Opiskeltuaan aluksi lyhyehkön ajan Pariisissa hän asettui 1804 Roomaan, jossa hän jatkoi maalaustaiteen opintoja. Baijerin perintöprinssin Ludvigin valtuuttamana hän hankki 1812 Münchenin museota varten joukon antiikkisia veistokuvia, muun muassa kuulut Aiginan temppelin päätyveistokset. Vuonna 1821 hän valmisti Ludvigin tilauksesta korkokuvafriisin Münchenin ratsastuskoulua varten sekä seuraavana vuonna. 92 metriä pitkän friisin, jonka aiheet oli saatu Saksan muinaisuudesta. Se asetettiin 1839’ Valhallaan lähelle Regensburgia. Münchenin Voittoportin (*Siegestor*) päällä oleva neljän leijonan vetämä *Bavaria* on niinikään Wagnerin muovailema. Samaten hän suunnitteli glyptoteekin päätykolmiota varten korkokuvaryhmän *Minerva veistotaiteita suojelemassa*. Sen valmisti myöhemmin Ludwig Schwanthaler marmorista.

Lähteet
-------

1. ↑  Wagner, Johann Martin von, Tietosanakirja. Osa 10, palsta 412. Tietosanakirja-osakeyhtiö 1919

Aiheesta muualla
----------------

* Kuvia tai muita tiedostoja aiheesta **Johann Martin von Wagner** Wikimedia Commonsissa
Fjodor Jurtšihin ISS-avaruusasemalla.
**Fjodor Nikolajevitš Jurtšihin** (ven. Фёдор Николаевич Юрчихин, s. 3. tammikuuta 1959, Batumi, Neuvostoliitto) on venäläinen kosmonautti. 

Jurtšihin syntyi 3. tammikuuta 1959 nykyisen Ajaran autonomisen tasavallan alueella Gruusiassa eli nykyisessä Georgiassa. Hän valmistui Moskovan ilmailuinstituutista koneinsinööriksi vuonna 1983 ja työskenteli vuoteen 1997 Energija-yhtiössä. Hän yleni Mir-avaruusaseman lennonjohtajaksi. Tässä tehtävässä hän koordinoi NASAn avaruussukkulalentoja Mir-avaruusasemalle. 

Hän on filosofian tohtori (valmistunut vuonna 2001) taloustieteestä. Hän elää avioliitossa Larisa Anatolijevna Jurtšihinan kanssa. Hänen vanhempansa asuvat nykyään Kreikassa.

Lokakuussa 2002 Jurtšihin lensi 10 vuorokautta NASAn STS-112-lennolla. Hän on lisäksi osallistunut avaruuslennoille Sojuz TMA-10 ja Sojuz TMA-19. Hän on toiminut ISS-avaruusaseman miehistöjen Retkikunta 15, Retkikunta 24 ja Retkikunta 25 jäsenenä.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Fjodor Jurtšihin**.
* Jurtšihinin elämäkerta NASA:n kotisivuilla
* Fjodor Jurtšihin spacefacts.de-sivustolla
* Retkikunta 24:ää edeltävä haastattelu (1.6.2010) (englanniksi)
**David "Dave" Ryding** (s. 5. joulukuuta 1986) on brittiläinen alppihiihtäjä. Hän on menestynyt parhaiten pujottelussa, jossa hän on voittanut yhden maailmancupin osakilpailun sekä sijoittunut yhdeksänneksi niin olympiakisoissa kuin maailmanmestaruuskilpailuissakin.

Alppihiihdon maailmancupissa Ryding kilpaili ensimmäisen kerran Alta Badian pujottelussa joulukuussa 2009. Ensimmäiset maailmancupin pisteensä hän saavutti Levin pujottelussa marraskuussa 2012 sijoittuen 26:nneksi. Kymmenen parhaan joukkoon hän sijoittui ensimmäisen kerran samassa paikassa marraskuussa 2016 oltuaan kuudes. Ensimmäisen palkintosijansa hän saavutti oltuaan toinen Kitzbühelin pujottelussa tammikuussa 2017. Ennen häntä brittiläisistä miesalppihiihtäjistä vain Konrad Bartelski oli sijoittunut maailmancupissa kolmen parhaan joukkoon oltuaan toinen syöksylaskussa Italiassa 1981. Ryding sijoittui toiseksi myös Oslon kaupunkitapahtumassa uudenvuodenpäivänä 2019. Tammikuussa 2021 hän sijoittui Adelbodenissa pujottelussa kolmanneksi. Ensimmäisen maailmancupin voittonsa hän saavutti Kitzbühelin pujottelussa tammikuussa 2022. Tämä oli ensimmäinen brittialppihiihtäjän maailmancupin osakilpailuvoitto kautta aikojen. Hän sijoittui samalla kaudella toiseksi Garmisch-Partenkirchenin pujottelussa. Kaudella 2022–2023 hän sijoittui toiseksi Kitzbühelin pujottelussa. Kaudella 2023–2024 hän sijoittui kolmanneksi Madonna di Campiglion pujottelussa.

Ryding on kilpaillut kahdeksissa MM-kilpailuissa. Val d’Isèressä 2009 hän oli suurpujottelussa 41:s ja Garmisch-Partenkirchenissä 2011 39:s. Pujottelussa hän ei saanut tulosta 2009, 2011, Schladmingissa 2013 eikä Vailissa 2015. Sankt Moritzin MM-kilpailuissa 2017 hän sijoittui pujottelussa 11:nneksi ja Åressa 2019 yhdeksänneksi. Cortina d’Ampezzon MM-kilpailuissa 2021 hän keskeytti pujottelun ensimmäisessä laskussaan. Courchevelin / Méribelin MM-kilpailuissa 2023 hän oli pujottelussa kolmastoista. Vancouverin olympialaisissa 2010 Ryding oli pujottelussa 27:s ja suurpujottelussa 47:s. Sotšin olympialaisissa 2014 Ryding oli pujottelussa 17:s, Pyeongchangissa 2018 yhdeksäs ja Pekingissä 2022 kolmastoista.

Lähteet
-------

1. 1 2 3 4 5  David Ryding Kansainvälinen hiihtoliitto (FIS).  (englanniksi)
2. ↑  Dave Ryding records Britain's best alpine World Cup result for 35 years *bbc.com*.  22.1.2017. Viitattu 22.1.2017. (englanniksi)
3. ↑  Muovitetun rinteen kasvatti Dave Ryding voitti ensimmäisenä brittinä alppihiihto­cupissa *hs.fi*.  22.1.2022. Viitattu 1.2.2022.

Aiheesta muualla
----------------

* David Rydingin kotisivut

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Baradla-Domican luolat** ovat luolasto, joka sijaitsee suurimmalta osaltaan Unkarissa ja osittain Slovakiassa. Unkarin puoleinen osa on Aggtelekin kansallispuiston alueella. Luolasto on kaikkiaan 25 km pitkä ja se on karstista muodostunut kalkkikiviluola, jossa on tippukiviä. Sen muodostuminen nykyiseen muotoonsa alkoi kaksi miljoonaa vuotta sitten. Se on Keski-Euroopan suurin maan alapuolella oleva luolasto.*lähde?* Luolasto kuuluu Unescon maailmanperintöluetteloon. Baradla-Domican luolastossa on kolme kerrosta ja luolia on kaikkiaan 700. Luolastossa on kaksi aukkoa, joita on kutsuttu Baradlaksi ja Domicaksi. Näiden välissä virtaa Styxvirta ja ne johtavat lopulta yhteen luolaan, joka on nimeltään Baradla  Baradlan sisäänkäynti on Unkarin puolella ja Domican sisäänkäynti Slovakian puolella. Slovakian puolella luolaston ympäristössä on myös kansallispuisto. Domican luola alkoi muodostua triaskaudella.

Lähteet
-------

1. ↑  Maailmanperintö Unkarissa  2010. Unkarin valtion matkailutoimisto. Viitattu 7.9.2014.
2. ↑  "Baradla-Domican luolat", *501 luonnonihmettä, jotka on nähtävä edes kerran eläessään*, s. 325. Alkuperäinen teos: 501 Must-visit Natural Wonders. Suomentanut Juuso Aarnio. Helsinki: Readme.fi, 2010. ISBN 978-952-220-248-2.
3. ↑  Domica cave *SSJ*.  2013. Slovak Caves Administration. Viitattu 7.9.2014. (englanniksi)

Aiheesta muualla
----------------

* (englanniksi)
* (englanniksi)
* (englanniksi)
**Jorma Antero Pokkinen** (s. 17. heinäkuuta 1951 Helsinki) on suomalainen toimittaja, joka työskenteli pitkään *Aamulehdessä*, viimeksi lehden uutispäätoimittajana.

Jorma Pokkinen syntyi veturinkuljettaja Veikko Pokkisen ja Aino Nysténin perheeseen. Hänen puolisonsa vuodesta 1973 on Riitta Toivanen. Pokkinen tuli ylioppilaaksi 1970 ja opiskeli Tampereen yliopistossa. *Uuden Suomen* aluetoimittaja hän oli 1971–1972 ja alueryhmän esimies 1972–1974. *Aamulehdessä* Pokkinen oli apulaisuutispäällikkö 1974–1981, uutispäällikkö 1986–1993, linjajohtaja 1993–1998, toimituspäällikkö 1998–2000 ja uutispäätoimittaja vuodesta 2000. Eläkkeelle Pokkinen jäi vuoden 2016 alussa. MTV:n uutispäällikkönä Pokkinen toimi 1981–1986.

Pokkinen on sotilasarvoltaan sotilasmestari (1996). Hän on saavuttanut koripallovalmentajana junioreiden SM-kultaa, -hopeaa ja -pronssia. Suomen koripallon nuorten maajoukkueiden joukkueenjohtajana hän toimi EM-kisoissa vuosina 1983–1986. Pokkinen on ollut Suomen koripalloliiton liittohallituksen ja -valtuuston jäsen.

Lähteet
-------

1. 1 2 3 4  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 774. Helsinki: Otava, 2011. ISBN 978-951-1-24712-8.
2. ↑  Päätoimittaja Pokkisen ainoa heikkous: Tampereen Pyrintö. Aamulehti 16.1.2016. (Arkistoitu – Internet Archive)
Kirkko nykyasussaan
**Belvárosin seurakuntakirkko** unk. *Belvárosi Plébániatemplom* on Pestin vanhin rakennus Budapestissä, Unkarissa. Se sijaitsee Belvárosin kaupunginosassa Budapestin V osa-alueella, Erzsébetin sillan kupeessa.

Kirkko on rakennettu vuonna 1046. Kirkossa on vielä vanhempia osia, sillä roomalaisaikaisen Contra Aquincumin vanhan linnoituksen kiviä käytettiin sen rakentamiseen 1000-luvulla.
Mongolit tuhosivat kirkon, ja se rakennettiin uudelleen ensin romaaniseen ja 1400-luvulla goottilaiseen tyyliin. Vuonna 1241 kaupunkilaiset piileksivät kirkossa tataarien hyökkäyksen aikana, mutta joutuivat joukkomurhan uhreiksi. Turkkilaisvallan aikana kirkko muutettiin moskeijaksi, ja 1702 se siirtyi jesuiitoille, jotka palauttivat sen kristilliseksi kirkoksi. Siihen lisättiin 1700-luvulla kaksi barokkitornia ja nykyinen julkisivu. Vuonna 1808 lisättiin rokokootyylinen saarnastuoli. 

Franz Liszt asui lähistöllä, ja hänen teoksensa Missa Choralis kantaesitettiin kirkossa vuonna 1872.
Kirkossa säilytetään Pyhän Gellértin ja Pyhän Lászlón jäännöksiä.

Lähteet
-------

1. 1 2  Belvárosi plébánia templom Fodor's
2. ↑  The short history of Belváros – Downtown[vanhentunut linkki] Dansk Budapest
3. ↑  Jesuit Institution in Hungary (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Belvárosin seurakuntakirkko** Wikimedia Commonsissa
**Oy Epeko Ab** oli vuosina 1934–1975 toiminut kosmeettisten ja teknokemiallisten tuotteiden maahantuoja ja valmistaja. Sen perusti Holger Bergenheim (1907–1977), ja vuonna 1975 se fuusioitiin Bergenheim-yhtiöihin. Epekon tuotteita olivat muun muassa Tokalon-ihovoiteet ja Elnett-hiuslakka.

Historiaa
---------

Lukion ja reserviupseerikoulun käynyt Holger Bergenheim työskenteli ensin pankkialalla ja pörssimeklarina, mutta 1930-luvun laman alettua menetti omaisuutensa. Bergenheim perusti Oy Epeko Ab:n 1934 ruotsalaisen emoyhtiön tytäryhtiöksi. Ensimmäinen toimitila oli kerrostalon kellari Helsingin Kaisaniemenkadulla, kunnes vuonna 1941 Bergenheim osti Espoon Kavallinmäestä isommat tilat virolaissyntyiseltä Gustav Beckmannilta, joka oli ostanut Kavallin tilan maat 1935 ja rakennuttanut sinne uuden tehdasrakennuksen guttaperkan tuottamiseksi. Tehdas oli lopetettu talvisodan syttyessä.

Epeko sai ensimmäisen lääke-edustuksensa Sveitsistä 1938. Edustuksia ja oman valmistuksen tuotteita kertyi lisää vuosien kuluessa. Bergenheim oli Epeko-yhtiön johdossa vuoteen 1965 ja sitten johtokunnan puheenjohtajana vuoteen 1975, jolloin yhtiö fuusioitiin Oy Bergenheim Yhtiöt Ab:hen. Bergenheim-konserni muodostettiin kymmenistä Holger Bergenheimin Epekon lisäksi perustamista yhtiöistä.

Lähteet
-------

1. 1 2  Viherlaakso eteläinen, asemakaavan muutos (Arkistoitu – Internet Archive), Espoon kaupunki 2015. Viitattu 6.1.2016.
2. 1 2  Möttönen, Tuomas: Vuorineuvos Holger Bergenheim (1907–1977). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura. (maksullinen)
3. ↑  Tokalon hinnasto tammikuu 1963 - Oy Epeko Ab[vanhentunut linkki], Juvekim-antikvariaatti. Viitattu 6.1.2016.
4. ↑  Elnett hiuskiinnite jota käytätte joka päivä, mainos, Oy Epeko Ab, Antikvariaatti.net. Viitattu 6.1.2016.
Kongsberg Protector Stryker-ajoneuvon katolla
**Kauko-ohjattu asetorni** (engl. *Remote Controlled Weapon Station*) on etäältä ohjattava asejärjestelmä, johon kuuluu usein pieni- tai keskikaliiperinen ase ja jonkinlainen tulenjohtojärjestelmä. Tällainen torni sijoitetaan yleensä taisteluajoneuvon katolle, sota-alukselle tai miehittämättömään ajoneuvoon. Se voi korvata esimerkiksi perinteisen manuaalisesti käytettävän konekiväärin, mikä mahdollistaa aseen käyttäjän pysymisen suojassa sisällä.

Toiminta
--------

Saab Trackfire Jehu-luokan maihinnousuveneen katolla
Kauko-ohjatun asetornin varsinaisena aseena voi olla esimerkiksi konekivääri, kranaattikonekivääri tai muu kevyehkö ase. Järjestelmän ohjaaja istuu yleensä sisällä suojassa ja käyttää asetta näytön ja kauko-ohjaimen avulla. Toisaalta ohjaaja voi olla kaukanakin tai järjestelmä voi olla kokonaan automaattinen. Tornissa voi olla kameroita, pimeänäkölaitteet, lämpökamera ja muita sensoreita, joilla etäohjaaja havainnoi ympäristöä ja tähtää. Nämä ovat liitettynä tietokoneeseen ja digitaalisiin järjestelmiin.

Lähteet
-------

1. 1 2  Stephen W. Miller: Remote Firepower *Asian Military Review*.  28.4.2021. Viitattu 4.2.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Remote controlled weapon station
Helen Duncan
**Helen Duncan** (25. marraskuuta 1897 – 6. joulukuuta 1956) oli skottilainen meedio ja viimeinen Isossa-Britanniassa noituudesta vuoden 1735 Witchcraft Actin mukaan vankeuteen tuomittu.

Elämäkerta
----------

Duncan syntyi Callanderissa Stirlingissä. Hän oli naimisissa sodassa haavoittuneen veteraanin kanssa ja kuuden lapsen äiti ja työskenteli valkaisutehtaassa.

Duncan saavutti mainetta meediona, joka auttoi ottamaan yhteyttä kuolleisiin läheisiin vaipumalla transsiin ja erittämällä suustaan ektoplasmaa, jonka avulla henget saattoivat puhua elävien kanssa. Hän antoi useita näytöksiä ympäri Britanniaa ja keräsi runsaan joukon kannattajia.

London Spiritual Alliance tutki Duncanin tapausta ja 1931 ja julisti hänet huijariksi. Vuonna 1933 Edinburghin seriffi tuomitsi hänet kymmenen punnan sakkoihin ja kuukauden vankeuteen huijauksesta.

Sodan aikana Duncan asui Portsmouthissa. Vuonna 1941 hän väitti kuolleen merimiehen haamun ilmestyneen hänelle ja ilmoittaneen laivansa HMS Barhamin juuri uponneen. Taistelulaivan menetys pidettiin salaisuutena kolme kuukauden ajan saksalaisten hämäämiseksi.

Duncanin paljastukset herättivät viranomaisten huomion ja poliisi keskeytti 19. tammikuuta 1944 hänen istuntonsa ja pidätti hänet ja kolme yleisöstä. Duncan tuomittiin Witchcraft Actin perusteella yhdeksän kuukauden vankeuteen ja häntä pidettiin Hollowayn vankilassa Lontoossa. Yleisesti uskotaan että tuomiolla pyrittiin estämään Duncania paljastamasta sotasalaisuuksia, kuten tulevaa Normandian maihinnousua. Tuomion taustalla on katsottu olevan laivaston tiedustelupalvelun ja MI5:n.

Duncan vapautui vankilasta 22. syyskuuta 1944 ja jatkoi toimiaan. Hänet pidätettiin vielä kerran marraskuussa 1956, vähän ennen kuolemaansa.

Helen Duncanista on myöhemmin tullut eräänlainen kuuluisuus, jolle on omistettu kolmisenkymmentätuhatta websivustoa ja hänen kannattajansa ja jälkeläisensä ovat kampanjoineet ja vaatineet kumoamaan hänen tuomionsa ja puhdistamaan hänen maineensa.

Vastoin yleistä uskomusta Helen Duncan ei ollut viimeinen Britanniassa noituudesta tuomittu, vaan vielä syyskuussa 1944 72-vuotias Jane York tuomittiin viiden punnan uhkasakkoon seitsemästä yrityksestä kommunikoida kuolleiden henkien kanssa.

Lähteet
-------

* Scotland’s Last Witch, BBC
* 007's creator 'was in plot to frame witch', Guardian

Aiheesta muualla
----------------

* Kuva Duncanista erittämässä "ektoplasmaa" (rajatieto.com)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Alankomaat

 |

 |
Berliinin Oberbaumbrücke.
**Oberbaumbrücke** on silta Saksan pääkaupungissa Berliinissä. Se ylittää Spreejoen ja yhdistää Friedrichshainin ja Kreuzbergin alueet. Silta on kaksikerroksinen ja sitä käyttää sekä kevyt liikenne että Berliinin metro.

Historia
--------

Ensimmäinen paikalla kulkenut silta oli vuonna 1732 rakennettu puusilta. Sillalla sijaitsi tulliasema, ja yöaikaan sillalta lasketiin Spreejoen yli kulkeva puomi jokea pitkin tapahtuvan salakuljetuksen estämiseksi. Tästä tulee myös sillan nimi, joka tarkoittaa kirjaimellisesti "yläpuomisiltaa". Toinen tullisilta ja "alapuomi" sijaitsivat silloisen kaupungin toisella puolella, nykyisen Kronprinzenbrücken paikalla lähellä valtiopäivätaloa.

Nykyinen Oberbaumbrücke rakennettiin vuosina 1894–1896. Se edustaa pohjoissaksalaista tiiligotiikkaa, ja siihen kuuluu arkadeja, puolustuskäytäviä ja kaksi tornia. Suunnittelusta vastasi arkkitehti Otto Stahn (1859–1930). Vuonna 1902 siltaa alkoi käyttää myös metro.

Wehrmacht räjäytti sillan keskiosan Adolf Hitlerin määräyksestä 23. huhtikuuta 1945 estääkseen puna-armeijaa käyttämästä sitä. Sodan jälkeen Berliini jaettiin neljään miehitysvyöhykkeeseen, jolloin Oberbaumbrücke jäi jokea pitkin kulkeneelle idän ja lännen rajalle. Se yhdisti Yhdysvaltain ja Neuvostoliiton vyöhykkeet toisiinsa. 1950-luvun keskivaiheille saakka jalankulkijat, moottoriajoneuvot ja raitiovaunut pääsivät kulkemaan sillan yli vaikeuksitta. Kun raja suljettiin Berliinin muurin rakentamisen myötä vuonna 1961, auto-, metro- ja raitiovaunuliikenne Oberbaumbrückella lakkasi. Vuodesta 1963 lähtien siltaa käytettiin länsiberliiniläisten jalankulkijoiden raja-asemana.

Muurin murruttua vuonna 1989 ja Saksojen yhdistyttyä vuotta myöhemmin silta entisöitiin alkuperäiseen tyyliin lukuun ottamatta uutta, teräksistä keskiosaa, jonka suunnitteli espanjalainen arkkitehti Santiago Calatrava. Silta avattiin jalankulkijoille ja liikenteelle 9. marraskuuta 1994. Metroyhteys Warschauer Straßelle avattiin vuotta myöhemmin.

Sillan Friedrichshainin puoleiseen päähän on entiselle teollisuusalueelle rakennettu Oberbaum City -niminen toimistokortteli.

Lähteet
-------

1. 1 2 3 4 5  Edelgard Abenstein & Jeannine Fiedler: *Taide & Arkkitehtuuri: Berliini* (suom. Pirkko Roinila), s. 92. Tandem Verlag (h. f. ullmann) 2009. Alkuteos Kunst & Architektur Berlin.

Aiheesta muualla
----------------

* Kuvia tai muita tiedostoja aiheesta **Oberbaumbrücke** Wikimedia Commonsissa
**Steveco Oy** on suomalainen logistiikka-alan yhtiö. Steveco tarjoaa laivojen purku- ja lastauspalvelujen lisäksi kattavat logistiikkapalvelut käsittäen huolinnan, maailmanlaajuiset merikuljetukset, kansainväliset maantie-, rautatie- ja lentorahdit, projektikuljetukset sekä niihin liittyvät palvelut, tullauspalvelut sekä tavarankäsittely- ja varastointipalvelut. Stevecon operoimat satamaterminaalit sijaitsevat Kotkan Mussalon ja Hietasen satamien lisäksi Helsingin Vuosaaren satamassa. Tytäryhtiönsä Saimaa Terminalsin kautta yhtiö toimii myös Saimaan alueen satamissa, Haminassa ja Kotkan Mussalon satamassa. Steveco Logistics operoi myös maaliikenneterminaalia Kouvolassa.

Historia
--------

Stevecon historia ulottuu 1800–1900-lukujen vaihteeseen. Nykyinen Steveco Oy aloitti toimintansa vuonna 1988 Kotka Stevedoring Oy:n ja Hamina Oy:n fuusion myötä. Stevecon omistavat Stora Enso (34,4 %), UPM-Kymmene (34,3 %), Finnlines (25,4 %) ja Myllykoski (5,9 %).

Steveco päätti vuoden 2007 lopussa lopettaa Haminan yksikkönsä toiminnan. Lopettamisen syyksi yhtiö ilmoitti, että Haminan liiketoiminta oli ollut pitkään tappiollista, samaan aikaan myös UPM-Kymmene päätti merikuljetustensa siirtämisestä Kotkaan. Stevecolla oli Haminassa yhteensä noin 300 työntekijää. Toiminnan keskittäminen Kotkaan toteutettiin vuoden 2008 kevään aikana.

Marraskuussa 2008 Steveco käynnisti uuden yksikön Vuosaaren satamassa Helsingissä.

Lähteet
-------

1. 1 2  Steveco -konsernin toimintakertomus tilikaudelta 1.1.–31.12.2022 (PDF) Steveco Oy. Viitattu 18.3.2020.
2. ↑  Palvelut Steveco Oy.  Arkistoitu 14.1.2018. Viitattu 13.1.2018.
3. ↑  Toimipisteet Steveco Oy.  Arkistoitu 13.1.2018. Viitattu 13.1.2018.
4. ↑  Satamasta se lähti Steveco Oy.  Arkistoitu 14.1.2018. Viitattu 13.1.2018.
5. ↑  Avainluvut vuodelta 2016 Steveco Oy.  Arkistoitu 14.1.2018. Viitattu 13.1.2018.
6. ↑  UPM siirtää merikuljetukset Haminasta Kotkaan *ts.fi*.  27.12.2007. Turun Sanomat. Viitattu 14.1.2018.

Aiheesta muualla
----------------

* Steveco
* Haminan toiminnan historiaa (porssitieto.fi)
Tyhjiökypsennystä
**Tyhjiökypsennys** eli **vakuumikypsennys** eli **sous vide -kypsennys** [su: vi:d] on menetelmä, jossa ruoka-aine kypsennetään, jäähdytetään ja säilytetään tyhjiöpakkauksessa. Menetelmä on erityisen suosittu suurkeittiöissä mutta alkanut yleistyä myös kotikeittiöissä.

Raaka-aineet voidaan aluksi esikypsentää, kuten ruskistaa. Raaka-aineet paloitellaan ja pakataan ilmatiiviisen muoviseen tyhjiöpussiin. Se kypsennetään alhaisessa noin 75–90 asteen lämpötilassa. Valmistaminen tapahtuu vesihauteessa tai höyryuunissa. Vesihauteen etuna on se, että ruoka pysyy siinä tarkemmin oikean lämpöisenä. Kypsennysaika on useita tunteja, joskus jopa useita päiviä. Ruoka jäähdytetään nopeasti alle +3 celsiusasteeseen, jossa se säilyy joitakin viikkoja.

Kun ruoka otetaan säilytyksestä, se on heti kuumennettava ja tarjoiltava. Kuumennus eli pastörointi erikoisvalmisteisissa pusseissa on tarpeen tuhoamaan taudinaiheuttajat.

Ruoan maku ja rakenne säilyvät tyhjiökypsennyksessä tavallista kypsennystä paremmin. Menetelmän ainoa ongelma ja riskitekijä on bakteerien jääminen raaka-aineeseen. Siksi valmistelussa on noudatettava huolellista hygieniaa.

Lähteet
-------

1. ↑  *tyhjiökypsennys.* *Kielitoimiston sanakirja*. Helsinki: Kotimaisten kielten keskus, 2022.
2. 1 2 3  Raholan syötäviä sanoja (Arkistoitu – Internet Archive)
3. 1 2 3  Keittotaito.com
4. 1 2  Olli Jarva: Käytännönläheinen opas Sous Vide -ruoanlaittoon *sousvide.fi*.  26.7.2015. Viitattu 2.2.2021.
5. ↑  Lihalehti, Lihakeskusliitto (Arkistoitu – Internet Archive)

Aiheesta muualla
----------------

* Douglas Baldwin: A Practical Guide to Sous Vide Cooking
| "21 Guns"Green Day |
| --- |
| Singlen "21 Guns" kansikuva |
| Singlen kansikuva |
| Singlen tiedot |
|  Albumilta | *21st Century Breakdown* |
|  Julkaistu | 25. toukokuuta 2009 |
|  Tekijä(t) | Billie Joe Armstrong, Green Day |
|  Tyylilaji | rock |
|  Kesto | 05.21 |
|  Levy-yhtiö | Reprise Records |
| Green Dayn muut singlet |
| "Know Your Enemy"2009 | "21 Guns"2009 | "East Jesus Nowhere"2009 |

**21 Guns** on yhdysvaltalaisen Green Day -yhtyeen kappale ja single albumilta *21st Century Breakdown*. Single julkaistiin 25. toukokuuta 2009 ladattavaan muotoon ja 14. heinäkuuta CD-muotoon.

Kappaleen sanoittanut Billie Joe Armstrong kertoi kappaleen syntyneen aikana, jolloin hän oli hyvin uupunut aiemman albumin jäljiltä, jolloin sanoitukset muuttuivat synkempään suuntaan. Hänen mukaansa kappale on niitä, jotka kiteyttävät hänen koko elämänsä.

"21 Guns" pääsi *Billboard Hot 100* -listan 22. sijalle. Kappaleesta on julkaistu myös musiikkivideo.

Kappaleet
---------

| DMD Maxi -versio |
| --- |
| Nro | Nimi | Kesto |  |
| 1. | 21 Guns | 5.17 |
| 2. | Favourite Son | 2.05 |
| 3. | 21 Guns - Verizon Studio 880 Session | 5.15 |
| 12.38 |  |

Lähteet
-------

1. 1 2  Trzcinski, Matthew: Green Day’s ’21 Guns’ Is About Billie Joe Armstrong ‘Torturing’ People *cheatsheet.com*.  3.3.2021. CheatSheet. Viitattu 11.2.2024. (englanniksi)
2. ↑  21 Guns- Single *music.apple.com*. Apple Music. Viitattu 11.2.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:21 Guns (song)
**Africa Corps** on Venäjän sotilaallisten ja puolisotilaallisten joukkojen nimi. Joukkoja on alettu sijoittaa Länsi-Afrikan Sahelin maihin loppuvuodesta 2023 alkaen. Africa Corps korvaa Wagner-konsernin joukot. Nimi Africa Corps muistuttaa natsi-Saksan Afrikan armeijasta käytettyä nimitystä Africa Korps.

Africa Corpsin avulla Venäjä pyrkii vahvistamaan vaikutusvaltaansa Afrikassa kilpailemalla Yhdysvaltojen ja sen länsimaisten liittolaisten kanssa.

Nimeä Africa Corps käytti ensimmäisen kerran pikaviestipalvelu Telegramissa 20 marraskuuta. 2023 sotilasasioista bloggaava Venäjän puolustusministeriötä lähellä oleva henkilö. Uusi organisaatio luotiin Venäjän apulaispuolustusministeri Yunus-bek Jevkurovin vierailtua Bengasissa, Libyassa. Toisin kuin Wagner, Africa Corps toimii suoraan Venäjän puolustusministeriön alaisena.

Venäjä neuvotteli Nigerin kanssa saadakseen sen tärkeäksi sotilaalliseksi liittolaiseksi. Loppuvuodesta 2023 Malin sotilaiden ohella noin 600 venäläistä palkkasoturia osallistui voitokkaaseen Kidalin valtaukseen separatisteilta.

Africa Corpsin joukkoja nähtiin Burkina Fason Ouagadougoun lentokentällä 25. tammikuuta 2024.

Katso myös
----------

* Sahelin kriisi
* Venäjän Afrikan suhteet

Lähteet
-------

1. 1 2  'Africa Corps': Russia's Sahel presence rebranded *Le Monde.fr*.  17.12.2023. Viitattu 27.1.2024. (englanniksi)
2. ↑  David Brennan Diplomatic Correspondent: Russia launches "Africa Corps" as Putin looks to hurt US *Newsweek*.  21.11.2023. Viitattu 27.1.2024. (englanniksi)
3. 1 2  José Naranjo: Russia expands into the Sahel with its new brand: Africa Corps *EL PAÍS English*.  23.12.2023. Viitattu 27.1.2024. (englanniksi)
4. ↑  Russian troops deploy to Burkina Faso *Reuters*.  25.2.2024.
*Tämä artikkeli käsittelee Berghamnia Houtskarissa. Muista samannimisistä saarista katso Berghamn.*
Berghamn

|  |  |
| --- | --- |
| Sijainti | 
ParainenVarsinais-SuomiSuomi |
| Saariryhmä | 
Turun saaristo |
| Merialue | 
Saaristomeri |
| Pinta-ala | 
2,6 km² |

Väestö| Asukasluku | 
5 |
| Asutuskeskukset | 
Berghamn |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Berghamn** on saari ja kylä Paraisiin kuuluvassa Houtskarissa. Saaren pinta-ala on 2,6 neliökilometriä ja siellä asuu vakinaisesti viisi ihmistä. Kesäisin saaren asukasluku kymmenkertaistuu. Yhteysalus M/S Fiskö kulkee saarelle Korppoosta.

Berghamnin ympäristössä on useita saaria, jotka kuuluvat Berghamnin kylään. Suurimmat niistä ovat Röst, Luk, Roskär ja Hamnholm. Kylän asutus on keskittynyt Berghamnin eteläosaan ja Lukille joiden välissä on Fladan-niminen salmi.

Berghamnin varhaishistoriasta ei ole jäänyt merkkejä, mutta Houstkarin löydöt kertovat että alueella on liikuttu jo tuhansia vuosia. Saarella on ollut luotsi jo 1600-luvun puolessa välissä, ja siitä tuli kruunun rahoittama 1700-luvun alussa. Röstin ja Roskärin välisessä salmessa Berghamnin eteläpuolella on kulkenut laivaväylä vuodesta 1784 lähtien. Berghamin luotsiasema lakkautettiin 1970-luvulla.

Berghamnin lähellä on kaksi hylkyä. Hylyt ovat arviolta 1800-luvulta, ja museovirasto on määritellyt paremmin säilyneen hylyn kiinteäksi muinaisjäännökseksi.

Lähteet
-------

1. ↑  Auri, Elina: *lman kiinteää tieyhteyttä olevat pysyvästi asutut saaret*, s. 107. Työ- ja elinkeinoministeriön julkaisuja Alueiden kehittäminen 26/2010. Helsinki: Työ- ja elinkeinoministeriö, 2010. Julkaisun verkkoversio (pdf) (viitattu 5.2.2019).
2. ↑  Fiskö - Aikataulut - Kesä Archipelago Lines.  Arkistoitu 24.10.2014. Viitattu 24.10.2014.
3. ↑  Kansalaisen karttapaikka Maanmittauslaitos. Viitattu 24.10.2014. [vanhentunut linkki]
4. 1 2  Eveliina Salo: Berghamn-Lebersö väylähanke (pdf) Museovirasto:  Pintafilmi Oy.  Arkistoitu 24.10.2014. Viitattu 24.10.2014.
Florence Henderson
**Florence Agnes Henderson** (14. helmikuuta 1934 Dale, Indiana – 24. marraskuuta 2016 Los Angeles, Kalifornia) oli yhdysvaltalainen sitcom-näyttelijä, jonka tunnetuimpia rooleja oli äiti sarjassa *The Brady Bunch*.

Henderson aloitti uransa Broadwaylla, jossa hän oli ensimmäisessä pääosassaan musikaalissa *Oklahoma!*, ja sitten seurasivat *Sound of Music*, *Kuningas ja minä* ja *South Pacific*.

Lähteet
-------

1. ↑  Gates, Anita: Florence Henderson, Upbeat Mom of ‘The Brady Bunch,’ Dies at 82 *The New York Times*.  25.11.2016. Viitattu 25.11.2016. (englanniksi)
2. ↑  Ilta-Sanomat (Arkistoitu – Internet Archive)
3. ↑  Huffingtonpost.com

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Florence Henderson**.
* Florence Henderson Internet Movie Databasessa. (englanniksi)
* Florence Hendersonin kotisivu

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Yhdysvallat
* Korea
* Puola
	+ 2

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* Europeana
* SNAC

 |

 |
Valion Viola-logo
Viola-tyttö vanhassa pakkauksessa.
**Viola** on Valion rekisteröimä tavaramerkki. Ensimmäinen Viola-tuote oli voijuusto eli levitettävä sulatejuusto, joka tuli markkinoille vuonna 1934. Viola sulatejuustoa pakattiin vuosien saatossa folioon ja kartonkiin, pyöreään kartonkirasiaan, puu- ja lasipurkkeihin sekä lopulta muovirasiaan. Viola-nimellä markkinoitu juusto muuttui sittemmin tuorejuustoksi. Viola-tuotemerkillä on myyty myös valmiskeittoja. Viola-sulatejuuston tunnusmerkkinä ollut Viola-tyttö on koristanut Valion pakkauksia vuosikymmenten ajan.

Vuonna 2006 Valio uudisti Viola-brändiä Suomessa, ja Viola-tytön korvasi mainonnassa *Villa Viola* -talo ja pakkauksissa kukkakuosi. Samassa yhteydessä Suomen markkinoilta lopetettiin Viola-sulatejuustot, ja brändin alle siirrettiin Valion tuorejuustovalikoima  (entinen Valio Hovi). Vuonna 2007 Valion feta nimettiin Viola-salaattijuustoksi  kreikkalaisen fetajuuston saatua EU:n alkuperämaasuojan. Nykyään Valio Violan tuotevalikoimaan kuuluu myös valmiita keittoja.

Viola-sulatejuustot lanseerattiin Neuvostoliitossa vuonna 1956. Venäjällä Viola-tyttö on edelleen käytössä, ja tuotevalikoimassa on nykyään sulatejuustojen lisäksi myös tuorejuustoja. Valio Viola oli sulatejuustojen markkinajohtaja sekä Pietarissa että Moskovassa vuonna 2009.

Lähteet
-------

1. ↑  Valio: *pakkaus; Viola voijuustoa; tuotepakkaus*. {{{Julkaisija}}}. Teoksen verkkoversio (viitattu 1.2.2024).
2. ↑  Sulatejuuston historiaa 1933–1996, Roger Saarikangas 1997
3. ↑  Muistatko 70-luvulta lasit, joissa myytiin sinappia, silliä ja sulatejuustoa? Pyramidit ja Violat löytyvät monilta kesämökeiltä *Kodin Kuvalehti*.  23.7.2018. Viitattu 1.2.2024.
4. ↑  Valio Viola tuorejuustot, Valion nettisivut[vanhentunut linkki]
5. ↑  Valio Viola salaattijuustot, Valion nettisivut[vanhentunut linkki]
6. ↑  Valio Viola keitot, Valion nettisivut[vanhentunut linkki]
7. ↑  Valio Venäjä, Valion nettisivut (Arkistoitu – Internet Archive)
8. ↑   AC Nielsen Russia, Scan track, processed cheese 092009
Mitsubishi Galant Fortis (2007) moottori MIVEC-järjestelmällä
**MIVEC** on lyhenne sanoista *Mitsubishi Innovative Valve timing Electronic Control system*. Se tarkoittaa Mitsubishin innovatiivista ja elektronista venttiilien ajoitusjärjestelmää. Järjestelmä säätelee auton moottorissa imu- ja pakoakselin venttiilien ajoitusta.

Historia
--------

Järjestelmä otettiin käyttöön vuonna 1992 Mitsubishin silloisessa 4G92 moottorissa, 1597 cc vapaasti hengittävässä DOHC 16-valve 4-sylinterisessä rivimoottorissa. Tuolloin se sai nimekseen MIVEC. Ensimmäiset autot jotka käyttivät MIVEC-järjestelmää olivat Mitsubishi Mirage viistoperä ja Mitsubishi Lancer sedan. Verrattuna perinteiseen 4G92 moottoriin jossa on 145 hv (107 kW; 143 hv) 7000 rpm, MIVEC varustettu moottori voi saavuttaa 175 hevosvoimaa (129 kW; 173 hv) 7500 rpm. Samanlaisia ​​parannuksia ei kuitenkaan havaittu kaikissa malleissa, esimerkiksi kun teknologiaa sovellettiin 1994 Mitsubishi FTO:een.

Vaikka alun perin MIVEC-järjestelmä on suunniteltu parantamaan suorituskykyä, järjestelmää on sittemmin kehitetty parantamaan moottorin taloudellisuutta ja vähentämään päästöjä. Se onkin otettu käyttöön*milloin?* kaikissa Mitsubishin valmistamissa ajoneuvoissa ja uusimmat*milloin?* MIVEC-järjestelmän kehitykset ovat tuoneet jatkuvasti muuttuvaan venttiilien ajoituksen, sekä järjestelmän käytön osana dieselmoottoria.*lähde?*
**Suomalaisen ruokakulttuurin edistämisohjelma (Sre)** oli Suomen hallituksen käynnistämä ja maa- ja metsätalousministeriön toimeenpanema ohjelma vuosina 2008–2011. Sen pääsihteerinä toimii Marja Innanen. Kolmivuotisen ohjelman tavoitteena oli ruoan ja ruoan tekijöiden arvostuksen nostaminen. Lisäksi toimenpiteitä kohdistettiin myös lähi- ja luomuruoan edistämiseen, laadun kehittämiseen, ravitsemuskäyttäytymisen ohjaamiseen sekä suomalaisen elintarvikealan kansainvälistymiseen. 

Ohjelman kohderyhminä olivat ruoka-asioista päättävät tahot ja suomalaiset kuluttajat, erityisesti nuoret ja lapset sekä lapsiperheet.

Toiminta
--------

2009 Sre:n toiminnan teemana oli yhdessä syöminen, vuonna 2010 vastuullinen keittiö.

Sre:n toimintamuotoja olivat muun muassa kampanjoiden järjestäminen. Esimerkiksi vuonna 2008 järjestetyssä kouluruokavaalit-kampanjassa haastettiin kunnallisvaaliehdokkaita, kuntapäättäjiä ja äänestäjiä allekirjoittamaan kouluruokailun kohentamiseen liittyvät vetoomus ja lupaus.

Sre tuki 11 hanketta, jotka jakautuivat neljälle eri painoalueelle (kouluruokailun kehittäminen, makukoulu-konseptin levittäminen, ruoan ja sen tekijöiden arvostuksen kasvattaminen ja ammattikeittiöiden kestävyys). 

Sre valitsi joka kuukausi Kuukauden ruokablogin suomalaisten blogien joukosta. Sre:llä oli myös kaksi omaa blogia: Puolivirallista ruokaa ja Sanoja lautaselta.

Puhemiehet
----------

Ohjelmalla oli kuusi puhemiestä, joiden tehtävänä oli oman työnsä ja esiintymisensä kautta tuoda esille suomalaista ruokakulttuuria ja ohjelman ajatuksia. Puhemiehiä olivat Tapio Korjus, Mitro Repo, Kaari Utrio, Elastinen, Jaakko Nuutila ja Maria Jungner.

Lähteet
-------

1. 1 2 3  Ohjelma lyhyesti *Suomen ruokakulttuurin edistämisohjelma*.  Arkistoitu 8.8.2010. Viitattu 13.7.2010.
2. ↑  Suomalaisen ruokakulttuurin edistämisohjelma (viitattu 13.7.2010) (pdf)
3. ↑  SRE: Puhemiehet (Arkistoitu – Internet Archive) (viitattu 13.7.2010)

Aiheesta muualla
----------------

* Suomalaisen ruokakulttuurin edistämisohjelman verkkosivut (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
 Suomen maa- ja metsätalousministeriö |
| --- |
|  |
| Ministerit | 
* Maa- ja metsätalousministeri

 |  |
|  |
| Virkamiehet | 
* Kansliapäällikkö

 |
|  |
| Osastot | 
* Ruokaosasto
* Luonnonvaraosasto

 |
|  |
| Hallinto | 

|  |  |
| --- | --- |
| Virastot | 
* Ruokavirasto
* Luonnonvarakeskus Luke
* Maanmittauslaitos
	+ Paikkatietokeskus
* Suomen ympäristökeskus
* Turvallisuus- ja kemikaalivirasto

 |
|  |
| Yhtiöt ja liikelaitokset | 
* Metsähallitus

 |
|  |
| Toimielimet | 
* Valtion ravitsemusneuvottelukunta

 |

 |
|  |
| Toimitilat | 
* Hallituskatu 3

 |
|  |
| Historia | 
* Maa- ja metsätalousministeriön tietopalvelukeskus
* Maaseutuvirasto
* Maatalousministeriön asutusasiainosasto
* Suomalaisen ruokakulttuurin edistämisohjelma

 |

 |
**Suicideboys** (tyyliteltynä **$uicideboy$**) on Yhdysvaltojen New Orleansista, Louisianasta kotoisin oleva kahdesta serkuksesta muodostuva rap-duo. Duon kuuluvat lukuisilla alter egoilla esiintyvät Ruby da Cherry (oikealta nimeltään Aristos Petrou) sekä $crim (oikealta nimeltään Scott Arceneaux Jr.).

Duon musiikille tyypillisiä ovat Three 6 Mafia -vaikutteet, memphis rap -vokaalisamplet ja kertosäkeiden korvaaminen sampleilla. Duo ei kuitenkaan aina noudata näitä tyylipiirteitä, vaan muuntelee niitä.

Duo esiintyi Suomessa ensimmäistä kertaa Blockfesteillä 19. elokuuta 2017, toisen kerran 14. tammikuuta 2018, kolmannen kerran 17. elokuuta 2018 Blockfesteillä, neljännen kerran 20. heinäkuuta 2019 Weekend Festivaaleilla  ja viidennen kerran 6. maaliskuuta 2023 Helsingin jäähallilla.

Historia
--------

Scrim & Ruby ovat serkukset, jotka kasvoivat 7th Wardissa, New Orleansissa, Louisianan osavaltiossa. Kumpikin heistä kiinnostui musiikista jo lapsina. Ennen kuin he muodostivat duon vuonna 2014, Aristos soitti kitaraa, viulua, pianoa, rumpuja, bassoa sekä oppi räppäämään hyppien samalla paikallisista punk-bändeistä toiseen. Scott aloitti DJ-hommat 13-vuotiaana ja tuli sen kautta tunnetummaksi, jonka jälkeen hän alkoi hostaamaan mixtapeja paikallisille räppäreille ja 19-vuotiaana itse tuottamaan musiikkia.

Sanoitukset
-----------

Duon sanoitukset kertovat muun muassa huumeista, satanismista, omista kokemuksista elämässä ja taisteluista addiktioita, itsetuhoisuutta ja masennusta vastaan.

Diskografia
-----------

*Pääartikkeli: Suicideboysin diskografia*

### Albumit

* *My Liver Will Handle What My Heart Can’t (2015)*
* *Now the Moon’s Rising (2015)*
* *Dark Side of the Clouds (2016)*
* *Grey Sheep II (2016)*
* *Eternal Grey (2016)*
* *I Want To Die In New Orleans (2018)*
* *Stop Staring At The Shadows (2020)*
* *Long Term Effects Of SUFFERING (2021)*
* *Sing Me a Lullaby, My Sweet Temptation (2022)*

Lähteet
-------

1. ↑  The Break Presents: Suicideboys - XXL *XXL Mag*. Viitattu 27.10.2017.
2. ↑  Yhdysvaltalainen $uicideboy$ Blockfesteille *Stara*.  17.4.2017. Viitattu 27.10.2017.
3. ↑  Römpötti, Janne: Blockfesteilla keikkaillut $uicideboy$ saapuu klubikeikalle Helsinkiin *FUM.fi*.  Arkistoitu 28.10.2017. Viitattu 27.10.2017.
4. ↑  Syväluoma, Ville: Yhdysvaltalainen rap-duo $uicideboy$ aloittaa tulevan Euroopan-kiertueensa Suomesta *klangi.fi*.  13.12.2022. Viitattu 19.12.2022.
5. ↑  The Underground Rise Of The $uicideboy$ *The Odyssey Online*.  2.8.2016. Viitattu 27.10.2017. (englanniksi)
**Flying Finn** eli **lentävä suomalainen** on monista menestyneistä suomalaisista urheilijoista kansainvälisesti käytetty lempinimi. 

Ensimmäisenä lempinimeä käytettiin Tukholman olympiavoittajan Hannes Kolehmaisen yhteydessä. Suomalaisen kestävyysjuoksun nousun suuria nimiä kuten Paavo Nurmea ja Ville Ritolaa kutsuttiin myös samalla nimellä varsinkin Yhdysvalloissa, jossa he kiersivät kilpailemassa rikkoen useita maailmanennätyksiä.

Myöhemmin suomalaisen ralliautoilun noustessa maailmanmaineeseen 1960-luvulla nimeä alettiin käyttää Timo Mäkisestä. Sen lisäksi eri yhteyksissä myöhemminkin lempinimen ovat saaneet ainakin Rauno Aaltonen (rallin Euroopan mestari 1965), Pauli Toivonen (rallin Euroopan mestari 1968), Carl-Otto Bremer sekä Esko Keinänen. Myöhemmin nimitystä alettiin käyttää myös Mika Häkkisestä, jonka McLaren-autosta on eräässä valokuvassa kaikki neljä pyörää ilmassa. Nimitystä on käytetty myös tennispelaaja Jarkko Niemisestä.

Irwin Goodman levytti kappaleen *Lentävä suomalainen*, joka kertoo Paavo Nurmen mukaan nimetystä Finnairin lentokoneesta ja lentomatkailusta.

Lähteet
-------

1. ↑  Flying Finn forces Blake out Flying Finn forces Blake out hindustantimes.com.  Arkistoitu 26.4.2013. Viitattu 28.9.2012. (englanniksi)
Angelniemen kirkko, sankarihaudat   
*Uskon kodin ja Isänmaan puolesta kaatuneille*
Angelniemen kirkko jolloin kirkon päädyssä oli vielä yläkerran ikkunat
**Angelniemen kirkko** on rakennettu 1772 Kemiön saaren pohjoispäähän niemeen ja sijaitsee korkealla kalliolla meren äärellä. Kirkkoon mahtuu 250 henkeä. Kirkko rakennettiin turkulaisen rakennusmestarin Matti Åkerblomin johdolla. Se on pitkäkirkko, jossa on kirkkolaivan lisäksi sitä matalammat vastakkain olevat sakaristo ja asehuone. Kirkon länsitornissa on kolme kelloa, jotka ovat olleet käytössä vuosista 1738, 1824 ja 1844 alkaen.

Alttaritaulu on Aleksandra Ståltin öljymaalaus vuodelta 1897 ja se kuvaa Kristuksen kirkastumista. Taulun yläpuolella on 1300-luvulta peräisin oleva krusifiksi. Saarnatuoli on vuodelta 1772. Sen sivujen ja porraskaiteiden katkokaaripeileihin on maalattu Jeesuksen, evankelistojen ja apostolien kuvia. J. A. Zachariassenin urut on rakennettu 1898 ja ne ovat mekaaniset ja kuusiääniset. Niiden lisäksi kirkossa on vuonna 2002 hankitut digitaaliurut, jotka kestävät merellisen ilmaston ja ovat soittokuntoiset säällä kuin säällä.

Kirkkoa korjattiin perusteellisesti vuonna 1843: uusimalla vesikatto, korottamalla lattiaa ja rakentamalla portaat saarnastuoliin. Uusi korjaus toteutettiin arkkitehtien T. Soran ja G.H. Wahlroosin suunnitelmien mukaan vuonna 1935. Silloin mm. laitettiin alttariseinän ikkunoihin lahjoituksena saadut, kristillisiä vertauskuvia sisältävät lasimaalaukset.

Angelniemi oli itsenäisenä seurakuntana ja kuntana vuodet 1916–1966, jonka jälkeen se palasi takaisin osaksi emäpitäjäänsä Halikkoa. Nykyisin kirkossa pidetään kesäisin jumalanpalveluksia kahdesti kuukaudessa ja talvikaudella lähinnä vain suurten kirkollisten juhlapyhien yhteydessä.

Museovirasto määritteli vuonna 2009 Angelniemen kirkon ja sitä ympäröivän kulttuurimaiseman yhdeksi Suomen valtakunnallisesti merkittävistä rakennetuista kulttuuriympäristöistä.

Lähteet
-------

* Salon seudun kulttuuripalvelut (Arkistoitu – Internet Archive)

### Viitteet

1. ↑  Angelniemen kirkkoniemi *Valtakunnallisesti merkittävät rakennetut kulttuuriympäristöt RKY*. Museovirasto.

Aiheesta muualla
----------------

* Kuvia tai muita tiedostoja aiheesta **Angelniemen kirkko** Wikimedia Commonsissa

* Angelniemen kirkko *Rakennusperintörekisteri*. Museovirasto.  Arkistoitu 3.3.2016. Viitattu 21.6.2009.
**Tero Juhana Nissinen** (s. 17. heinäkuuta 1970 Tampere) on suomalainen kuntajohtaja. Vuosina 2021–2022 hän toimi Salon kaupunginjohtajana. Aiemmin Nissinen on toiminut kaupunginjohtajana Kemissä vuosina 2012–2021, Ikaalisssa vuosina 2006–2012 ja Pyhäjärvellä vuosina 2002–2006. Hän on ollut töissä Hollolan kunnassa 1997–1999, Euran kunnassa 1999–2001 ja Evtek-kuntayhtymässä 2001–2002. Nissinen on toiminut myös Kuntaliiton asiantuntijana "takaisin kartalle" -seutukaupunkien kehittämismenetelmässä.

Nissinen on valmistunut hallintotieteiden maisteriksi Tampereen yliopistosta vuonna 1998 pääaineenaan kunnallistalous.

Lähteet
-------

* Kemin kaupunginhallituksen pöytäkirja, jossa yhteenveto kaupunginjohtajaksi hakeneista[vanhentunut linkki]
* Suomen kuntaliitto

### Viitteet

1. ↑  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 667-668. Helsinki: Otava, 2011. ISBN 978-951-1-24712-8.
2. ↑  Salon kaupunginjohtaja Tero Nissinen irtisanoutuu tehtävästään *17.2.2022*. Salonjokilaakso.net.
3. ↑  Knihtilä, Jouni: Tero Nissisestä Kemin kaupunginjohtaja *Kaleva.fi*.  8.12.2011. Viitattu 7.2.2018.


|  |  |  |  |
| --- | --- | --- | --- |
|  | Edeltäjä:**Lauri Inna** | **Salon kaupunginjohtaja**2021–2022 | Seuraaja:**Anna-Kristiina Korhonen** |
**Lager 157** on ruotsalainen myymäläketju, joka myy perus- ja muotivaatteita.

Tausta
------

Lager 157 on vaatekauppa, jonka perusti yrittäjä Stefan Palm vuonna 1999. Pääkonttori on edelleen Gällstadissa Ulricehamnin ulkopuolella, mistä Stefan Palm johtaa yritystä edelleen. Yritys kehittää ja myy pääosin valmiita vaatteita keskittyen koko perhelle sopiviin vaatteisiin ja kenkiin. Vuonna 2019 yritys vietti 20-vuotisjuhlaansa ja saavutti hieman yli miljardin liikevaihdon. Ketjulla on yli 50 myymälää ja verkkokauppaa Ruotsissa, Suomessa ja Norjassa. Numero 157 tulee tieltä 157, joka kulkee Gällstadin ensimmäisen myymälän vieressä. Numerot 1, 5 ja 7 ovat myös käytössä yrityksen markkinoinnissa.

Suomessa
--------

Suomen ensimmäinen Lager 157 -myymälä avattiin vuonna 2020. Vuonna 2024 ketjulla on myymälöitä Lahdessa, Raisiossa, Vantaalla, Jyväskylässä, Lappeenrannassa, Porissa, Kuopiossa, Tampereella, Kotkassa ja Seinäjoella.

Lähteet
-------

1. 1 2  Haastattelussa Lager 157:n perustaja Stefan Palm *Viskan*. Viitattu 12.3.2023.
2. ↑  HS Lahdessa | Suomeen on levinnyt "muotikauppojen Ikea" – Tämän takia nuoret suosivat uutta laatikkokauppaa *Helsingin Sanomat*.  27.1.2024. Viitattu 27.1.2024.

Aiheesta muualla
----------------

Suomenkieliset kotisivut